ఎయిర్ ఫోర్స్ టెక్నికల్ కాలేజ్, బెంగళూరు

**ఎయిర్ ఫోర్స్ టెక్నికల్ కాలేజ్,** భారతీయ వాయు  సేన లో ఇంజనీరింగ్ ఆఫీసర్లకు శిక్షణ ఇచ్చే కాలేజీ. ఇది బెంగళూరు లో ఉన్నది. .

## చరిత్ర.
ఎయిర్ ఫోర్స్ టెక్నికల్ కాలేజ్ (ఎఎఫ్ టీ సి)  ని 4 జూలై 1949న స్థాపించారు. ఇది బ్రిటన్  లోని  ఎయిర్ సర్వీస్ ట్రైనింగ్ కో. (హాంబ్లె యు. కె.) సహకారంతో ప్రారంభమయింది. ఈ కాలేజీ కి  మొదటి కమాండెంట్ గా  గ్రూప్ కేప్టెన్ జె. బ్యూమాంట్ (సిబిఇ, డిఎఫ్ సీ) పని చేశారు. ఆ సమయంలో  ఈ కళాశాల పేరు టెక్నికల్ ట్రైనింగ్ కాలేజ్ (టి. టి. సి.) అని ఉండేది.  కళాశాలలోని సిబ్బంది అంతా రాయల్ ఎయిర్ ఫోర్స్ (ఆర్ఏఎఫ్) కు చెందిన అధికారులు, సాంకేతిక నిపుణులే. కళాశాల మొదటి ప్రిన్సిపాల్ గా  కెప్టెన్ వాఘువాన్ ఫిలిప్స్, ఆయన తరువాత గ్రూప్ కెప్టెన్ థ్రిప్స్జి బాధ్యతలు స్వీకరించారు.  సాంకేతిక సిబ్బందిలో ముఖ్యంగా :

* సర్ విలియం హాటన్ -రాడార్ సహ ఆవిష్కర్త
* బీ హెచ్ మిడిల్టన్ -స్మిత్స్ ఎయిర్క్రాఫ్ట్ ఇన్స్ట్రుమెంట్స్ , బ్రిటన్ 
* మిస్టర్ హోల్బన్ -రోల్స్ రాయిస్ 
* మిస్టర్ స్టర్జియన్-డి హావిల్లాండ్

ఉన్నారు. మిస్టర్ పోర్టర్,  ప్రాథమిక ఇంజనీరింగ్ టెక్నాలజీ  విభాగానికి అధిపతి గా ఉన్నారు. 

**"జీరో కోర్సు"** 

1950ల ప్రారంభంలో, భారత వైమానిక దళం ఒక  ప్రత్యేకమైన "జీరో కోర్సు" ను ప్రారంభించింది. ఈ కోర్సులో  ఎంపిక చేయబడిన ఇంజనీరింగ్ అధికారులకు పైలట్లుగాశిక్షణ ఇచ్చారు. ఇది అప్పటి  తక్షణ అవసరాలను కోసం తీసుకున్న నిర్ణయం.   ఈ అధికారుల్లో చాలా మంది అధికారులు యుద్ధాలలో విశేష సేవలందించి, ఉన్నత హోదాలకు చేరు కున్నారు .

**"టెక్నీషియన్ ల శిక్షణ"** 

భారతదేశానికి  స్వాతంత్య్రం వచ్చిన   తరువాత 1949 నుంచి వైమానిక దళానికి  టెక్నీషియన్ ల శిక్షణ ప్రారంభమయింది. ఈ శిక్షణ కు ఎంపికయిన యువకుల వయసు 15 నుంచి 17 ఏళ్ల మధ్య ఉండేది .ఈ  శిక్షణను  ఏడు  విభాగాలుగా  విభాగించారు. 

* ఎయిర్ ఫ్రేము 
* ఏరో ఇంజన్లు
* ఎయిర్‌క్రాఫ్ట్ ఇన్‌స్ట్రుమెంట్స్
* ఎలక్ట్రికల్స్ 
* వైర్ లెస్
* రాడార్ 
* ఆయుధ విభాగం 

విద్యార్థుల ప్రతిభను బట్టి విభాగాలు కేటాయించే వారు. ప్రారంభంలో 

* రెండు సంవత్సరాల పాటు ఎయిర్క్రాఫ్ట్ అప్రెంటిస్ గా శిక్షణ 
* తరువాత ఒక సంవత్సరం దేశం లోని వివిధ వైమానిక దళ కేంద్రాల్లో  ఆచరణాత్మక ( ప్రాక్టికల్శ) శిక్షణ. 
* మళ్ళీ కాలేజీకి ఇంకో సంవత్సరం ఉన్నత శిక్షణ. 

తరువాత ఈ విధానం మార్చబడింది.  అయితే ఆరు బ్యాచ్ల తరువాత ఈ విధానం మారి, వారికి పూర్తి నాలుగు సంవత్సరాలు  ఎయిర్ ఫోర్స్ టెక్నికల్ కాలేజ్ లోనే శిక్షణ ఇవ్వడం  ప్రారంభించారు. శిక్షణ  పూర్తయిన తరువాత వారు గ్రూప్ I  టెక్నీషియన్లుగా సేవ లోకి వచ్చే వారు. వారికి  15 సంవత్సరాల రెగ్యులర్, ఆ తరువాత  9 సంవత్సరాల రిజర్వ్ సేవ బాధ్యత ఉండేది. వారిలో కొందరు ఆ తరువాత  ఎయిర్ మార్షల్ స్థాయి కి ఎదిగారు. మరి కొందరు,  పైలట్లు, నావిగేటర్లు, ఫ్లైట్ సిగ్నలర్లు, ఫ్లైట్ ఇంజనీర్లు, లాంటి ఇతర వైమానిక శాఖలుకు  మారారు. చాలా మంది వాయు సేన విడిచిన తరువాత  సివిల్ రంగంలో  ఇంజనీర్లు, టెక్నోక్రేట్లు ,మేనేజర్లు గా పని చేశారు. . వారిలో కొందరు ఇండో-చైనా యుద్ధ సమయంలో భారత సైన్యంలో చేరి ఇంజనీర్లుగా కల్నల్ హోదాకు ఎదిగారు. 1951లో కళాశాల నుండి  పట్టా పొందిన మొదటి అప్రెంటిస్, జి. కె. పిల్లే  సర్వీస్ నంబర్ 4001 ను కలిగి ఉన్నారు, ఆయన  ఏరో ఇంజిన్ల గ్రూప్ కి  చెందినవారు. ఎ యఫ్ టీ సి  నుండి పట్టభద్రులైన వారిలో చాలా మంది కి యుకె, యుఎస్, జర్మనీ, ఫ్రాన్స్, రష్యా వంటి విదేశాలలో ప్రత్యేక  శిక్షణ లభించింది. 

***అలుమ్ని సంఘం – “ఆఫ్టికాన్స్***

మొదటి బ్యాచ్ సాంకేతిక నిపుణులు  ఉత్తీర్ణత చెందిన తర్వాత 60 సంవత్సరాలు పూర్తయిన సందర్భంగా, 2011 లో **"అఫ్టికాన్స్"** అనే పూర్వ విద్యార్థుల సంఘాన్ని ఏర్పాటు చేశారు. డానికి జి. శివశంకర పిళ్ళైనాయకత్వం వహించారు. ప్రతి సంవత్సరం  వార్షిక సమావేశాలు జరుగుతాయి, ఇక్కడ మాజీ అప్రెంటిస్లు ఇప్పుడు డెబ్బై,  ఎనభైల వయస్సులో ఉన్నవారు వారి కుటుంబాలతో  పాటు, సమావేశమవుతారు. 4 జూలై 2017న,  కాలేజీ స్థాపనా దినోత్సవం సందర్భంగా  22 మంది 80 సంవత్సరాలు దాటిన  పూర్వ  అప్రెంటిస్లను సన్మానించారు. ఈ కార్యక్రమానికి అప్పటి కమాండెంట్ ఎయిర్ కమడోర్ సి ఆర్ మోహన్ అద్యక్షత వహించారు.  కళాశాల భవిష్యత్ అభివృద్ధిని గురించి  దూరదృష్టి తో ఆయన చేసిన ప్రసంగం అందరినీ ఆకట్టుకుంది. 

" **ఎయిర్ ఫోర్స్ టెక్నికల్ కాలేజ్" పేరు మారిన తరువాత** 

1957 జనవరి 1న టి. టి. సి. పేరు మార్చి 'ఎయిర్ ఫోర్స్ టెక్నికల్ కాలేజ్ఎ'. (ఎఫ్. టి. సి) గా పెట్టారు.    గ్రూప్ కెప్టెన్ ఎం. జె. కృపలానీ (ఎంబీఈ) కళాశాలకు మొదటి భారతీయ కమాండెంట్ గా  బాధ్యతలు చేపట్టారు. . భారత వైమానిక దళంలోని సాంకేతిక అధికారులందరికీ ఎయిర్ ఫోర్స్ టెక్నికల్ కాలేజ్, మాతృ సంస్థ అయింది. 1962 లో జాతీయ అత్యవసర పరిస్థితి సమయంలో అప్రెంటిస్ శిక్షణ పథకం నిలిపి వేశారు.  ప్రత్యక్ష ప్రవేశ అధికారుల శిక్షణ వేగవంతం చేయబడింది. 1971 డిసెంబరులో నాలుగు సాంకేతిక విభాగాలను (ఎలెక్ట్రికల్రె, ఇంజనలు, సిగ్నల్స్, ఆర్మమెంట్ ) కలిపి రెండు విభాగాలుగా మార్చారు.    

* ఏరోనాటికల్ ఇంజనీరింగ్ (మెకానికల్ ) : AE(M)
* ఏరోనాటికల్స్ ఇంజనీరింగ్ (ఎలక్ట్రానిక్సిక్స్)  AE(L)

ఈ పథకం కింద గ్రాడ్యుయేట్ అయిన మొదటి బ్యాచ్ జనవరి 1972లో  శిక్షణను ప్రారంభించింది. ఈ కళాశాలలో అనేక ఆధునిక ల్యాబ్‌లు, యుద్ధ విమానాలు, రవాణా విమానాలు, ఎయిర్‌ఫీల్డ్ కూడా ఉన్నాయి. 

**చిహ్నం, గౌరవాలు** 

కళాశాల చిహ్నం లో :  ఒక యాంత్రిక పరికరాన్ని, శాశ్వత జ్వాలతో ఉన్నఒక  దీపం, విద్యుత్ తరంగాలు ఉంటాయి.  1962 ఆగస్టు 8న భారత రాష్ట్రపతి ఈ చిహ్నాన్ని ఆమోదించారు. దాని మీద  'జ్ఞానేన శోభమహే' ( జ్ఞానం తోనే మనకు గౌరవం వస్తుంది. )  అని ఉంటుంది. 

ఈ కళాశాలకు 2008 నవంబర్ 12న ప్రతిభా పాటిల్ **"ప్రెసిడెన్షియల్ కలర్స్"** ప్రదానం చేశారు.

ముఖ్యమయిన ఘట్టాలు :

కాలేజీ   చరిత్రలో కొన్ని ముఖ్యమైన సంఘటనలు క్రింద ఇవ్వబడ్డాయిః

* సెప్టెంబర్ 1951-మొదటి ప్రవేశం ఉత్తీర్ణత పాసింగ్ అవుట్ పరేడ్ 

.

* 1954 ఏప్రిల్ 1:  తొలి భారతీయ వాయు సేన చీఫ్,  ఎయిర్ ఛీఫ్  మార్షల్ ముఖర్జీ 2వ ప్రవేశ కోర్సు,  పరేడ్ లో సెల్యూట్ తీసుకున్నారు. చేశారు.

* ఏప్రిల్ 1956. శిక్షణ బాధ్యతలు భారత సిబ్బందికి అప్పగింపు. 

* జనవరి 1,1957- ఎయిర్ ఫోర్స్ టెక్నికల్ కాలేజీగా పేరు మార్పు. 

* మార్చి 1958-మొదటి విదేశీ అధికారి (ఇండోనేషియా) కి శిక్షణ. 

* ఆగష్టు 1962- "జ్ఞానెన్ శోభమహే"  చిహ్నాన్నిభారత రాష్ట్రపతి ఆమోదించారు. 

* డిసెంబర్ 1962-ఎయిర్క్రాఫ్ట్ అప్రెంటిస్ పథకం ముగిసింది.

* ఏప్రిల్ 1993- 25 మందితో  తొలి  మహిళా అధికారుల  బ్యాచ్ .

* జూలై 1999-స్వర్ణోత్సవాల జరుపుకున్నారు. 

* ఆగస్టు 2003-సాఫ్ట్వేర్ డెవలప్మెంట్ సెంటర్ స్థాపన

* 26 మే 2005-పరేడ్ గ్రౌండు కు వెనక తెర ను ప్రారంభించిన చీఫ్ ఆఫ్ ఎయిర్ స్టాఫ్

* ఏప్రిల్ 1,2006-మొదటి దూర విద్య కోర్సు ప్రారంభం)

* నవంబర్ 12,2008-**ప్రెసిడెన్షియల్ కలర్స్ అవార్డు**

* 14 నవంబర్ 2014 : 1 నుండి 22 అప్రెంటిసులకు  వారి గౌరవార్థం కమాండెంట్ టీ పార్టీ. 

* 11 నవంబర్ 2016- పాత విద్యార్థులు భవిష్యత్ ఇంజనీర్లకు రోలింగ్ ట్రోఫీలు,  జ్ఞాపికలను అందచేశారు. 

* జూలై 4,2017-కళాశాల రైజింగ్ డేని జరుపుకుంటారు

* (4 జూలై 2024-కళాశాల  ప్లాటినం జూబ్లీని జరుపుకుంది.

## కార్యక్రమం
అత్యున్నత స్థాయి వృత్తిపరమయిన నైపుణ్యాలు, కలిగిన ఉత్తమ అధికారులను తయారు చేయడం . 

## కమాండెంట్లు

## 
బాహ్య లింకులు == 
భారతీయ వాయు సేన 

ఏ ఎఫ్ టీ సి అవకాశాలు 
## మూలాలు

వర్గం:భారత వాయుసేన